title: Decizia (PESC) 2020/120 a Consiliului din 28 ianuarie 2020 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  28.1.2020

                  RO

                  Jurnalul Oficial al Uniunii Europene

                  LI 22/5

         DECIZIA (PESC) 2020/120 A CONSILIULUI
         din 28 ianuarie 2020
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC (1).

                     (2)

                     În urma organizării de către Federația Rusă a așa-numitelor „alegeri locale” la 8 septembrie 2019 în Republica Autonomă Crimeea și orașul Sevastopol din Ucraina, anexate în mod ilegal, Consiliul consideră că șapte persoane ar trebui adăugate pe lista persoanelor, entităților și organismelor cărora li se aplică măsuri restrictive, astfel cum figurează în anexa la Decizia 2014/145/PESC.

                     (3)

                     Prin urmare, anexa la Decizia 2014/145/PESC ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Persoanele care figurează în anexa la prezenta decizie se adaugă pe lista prevăzută în anexa la Decizia 2014/145/PESC.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 28 ianuarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

            ANEXĂ
            Se adaugă următoarele persoane pe lista persoanelor prevăzută în anexa la Decizia 2014/145/PESC:

                        Nume

                        Date de identificare

                        Motive

                        Data includerii pe listă

                        „184.

                        Sergei Andreevich DANILENKO (Сергей Андреевич ДАНИЛЕНКО)

                        Sexul: bărbătesc
                        Data nașterii: 14.3.1960
                        Locul nașterii: Krasnodar (fosta URSS)

                        Șef al Comisiei electorale din Sevastopol. În această calitate, a participat la organizarea alegerilor locale care au avut loc la 8 septembrie 2019 în orașul Sevastopol, anexat în mod ilegal, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        185.

                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)

                        Sexul: femeiesc
                        Data nașterii: 1972
                        Locul nașterii: Necunoscut

                        Șef adjunct al Comisiei electorale din Sevastopol. În această calitate, a participat la organizarea alegerilor locale care au avut loc la 8 septembrie 2019 în orașul Sevastopol, anexat în mod ilegal, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        186.

                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)

                        Sexul: femeiesc
                        Data nașterii: 22.8.1967
                        Locul nașterii: Sevastopol (fosta URSS)

                        Secretară a Comisiei electorale din Sevastopol. În această calitate, a participat la organizarea alegerilor locale care au avut loc la 8 septembrie 2019 în orașul Sevastopol, anexat în mod ilegal, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        187.

                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)

                        Sexul: femeiesc
                        Data nașterii: 27.5.1956
                        Locul nașterii: Uglich (fosta URSS)

                        Membră a Consiliului federativ al Federației Ruse pentru orașul Sevastopol, anexat în mod ilegal. Prin asumarea acestei calități și prin acțiunile întreprinse în această calitate, ea a depus eforturi pentru o integrare sporită a orașului Sevastopol, anexat în mod ilegal, în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        188.

                        Yuriy Mikhailovich GOTSANYUK / Yuriy Mikhailovich GOTSANYUK (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)

                        Sexul: bărbătesc
                        Data nașterii: 18.7.1966
                        Locul nașterii: Novaya Derevnya / Nove Selo (fosta URSS)

                        Prim-ministru al așa-numitei «Republici Crimeea». Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a așa-numitei «Republici Crimeea» în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        189.

                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)

                        Sexul: bărbătesc
                        Data nașterii: 15.11.1971
                        Locul nașterii: Sevastopol (fosta URSS)

                        Președinte al așa-numitei «adunări legislative» a orașului Sevastopol, anexat în mod ilegal. Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a orașului Sevastopol, anexat în mod ilegal, în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020

                        190.

                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)

                        Sexul: bărbătesc
                        Data nașterii: 30.12.1980
                        Locul nașterii: Krasnoiarsk (fosta URSS)

                        Așa-numit «guvernator interimar» al orașului Sevastopol, anexat în mod ilegal. Prin asumarea acestei calități și prin acțiunile întreprinse în această calitate, el a depus eforturi pentru o integrare sporită a orașului Sevastopol, anexat în mod ilegal, în Federația Rusă, sprijinind astfel în mod activ acțiunile și politicile puse în aplicare care subminează sau amenință integritatea teritorială, suveranitatea și independența Ucrainei.

                        28.1.2020”


title: Decizia (UE) 2020/121 a Consiliului din 28 ianuarie 2020 privind instituirea Grupului de lucru pentru Regatul Unit, prezidat de Secretariatul General al Consiliului, și de abrogare a Deciziei (UE) 2017/900

text:
                  29.1.2020

                  RO

                  Jurnalul Oficial al Uniunii Europene

                  LI 23/1

         DECIZIA (UE) 2020/121 A CONSILIULUI
         din 28 ianuarie 2020
         privind instituirea Grupului de lucru pentru Regatul Unit, prezidat de Secretariatul General al Consiliului, și de abrogare a Deciziei (UE) 2017/900
         CONSILIUL UNIUNII EUROPENE,
         având în vedere Tratatul privind Uniunea Europeană,
         având în vedere Tratatul privind funcționarea Uniunii Europene, în special articolul 240 alineatul (3),
         având în vedere Decizia 2009/881/UE a Consiliului European din 1 decembrie 2009 privind exercitarea președinției Consiliului (1), în special articolul 4,
         întrucât:

                     (1)

                     La 29 martie 2017, Consiliul European a primit din partea Regatului Unit o notificare a intenției acestui stat de a se retrage din Uniunea Europeană, declanșând astfel procesul în temeiul articolului 50 din Tratatul privind Uniunea Europeană (TUE). Prin Decizia (UE) 2017/900 a Consiliului (2) a fost instituit Grupul de lucru ad-hoc pentru articolul 50 din TUE, prezidat de Secretariatul General al Consiliului, pentru a oferi asistență Comitetului reprezentanților permanenți ai guvernelor statelor membre (Coreper) și Consiliului în privința tuturor aspectelor care au legătură cu retragerea Regatului Unit din Uniune.

                     (2)

                     La 13 decembrie 2019, Consiliul European a adoptat concluzii în care s-a menționat, în mod special, că între reuniunile Consiliului European, Consiliul Afaceri Generale și Coreper, asistate de un grup de lucru special, se asigură că negocierile se desfășoară în conformitate cu pozițiile și principiile generale convenite de Consiliul European, precum și cu mandatul de negociere al Consiliului, și furnizează, după caz, orientări suplimentare pe deplin coerente cu interesul superior al Uniunii și cu obiectivul obținerii unui rezultat care să fie corect și echitabil pentru toate statele membre și în interesul cetățenilor noștri.

                     (3)

                     La 24 ianuarie 2020, a fost semnat Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”) (3). Acest proces pregătește terenul pentru încheierea iminentă a Acordului de retragere și pentru începerea negocierilor privind relațiile viitoare cu Regatul Unit.

                     (4)

                     Prin urmare, ar trebui instituit un Grup de lucru pentru Regatul Unit, ca succesor al Grupului de lucru ad-hoc privind articolul 50 din TUE. În concordanță cu concluziile Consiliului European din 13 decembrie 2019, Grupul de lucru pentru Regatul Unit va fi desemnat ca fiind comitetul special în temeiul articolului 218 alineatul (4) din Tratatul privind funcționarea Uniunii Europene, negocierile privind viitoarele relații cu Regatul Unit conducându-se în consultare cu acesta în momentul în care Consiliul hotărăște să înceapă negocierile cu Regatul Unit privind relațiile cu Uniunea după retragerea sa din Uniune.

                     (5)

                     Grupul de lucru pentru Regatul Unit ar trebui să fie prezidat președinția semestrială. În mod excepțional, Secretariatul General al Consiliului ar trebui să prezideze Grupul de lucru pentru Regatul Unit până la 31 decembrie 2020.

                     (6)

                     Grupul de lucru pentru Regatul Unit ar trebui să își înceapă activitatea în ziua următoare datei la care tratatele încetează să se aplice Regatului Unit în conformitate cu articolul 50 alineatul (3) din TUE. Grupul de lucru pentru Regatul Unit ar trebui să ofere asistență Coreper și Consiliului în privința tuturor aspectelor care au legătură cu relațiile cu Regatul Unit. În mod special, Grupul de lucru pentru Regatul Unit ar trebui să ofere asistență Coreper și Consiliului pe parcursul negocierilor privind viitoarele relații și privind aspectele referitoare la punerea în aplicare a Acordului de retragere. În plus, Grupul de lucru pentru Regatul Unit ar trebui să ofere asistență Coreper și Consiliului în privința aspectelor referitoare la alte consecințe ale retragerii Regatului Unit.

                     (7)

                     Este oportun să se prevadă o revizuire a măsurilor referitoare la președinția Grupului de lucru pentru Regatul Unit. Revizuirea respectivă ar trebui realizată în timp util astfel încât să nu împiedice buna desfășurare a pregătirilor pentru președinția viitoare și, în orice caz, nu mai târziu de 30 noiembrie 2020.

                     (8)

                     Decizia (UE) 2017/900 ar trebui abrogată,

               ADOPTĂ PREZENTA DECIZIE:

            Articolul 1
            Prin prezenta decizie se instituie Grupul de lucru pentru Regatul Unit.

            Articolul 2
            Grupul de lucru pentru Regatul Unit oferă asistență Coreper și Consiliului în privința tuturor aspectelor care au legătură cu relațiile cu Regatul Unit.

            Articolul 3
            Decizia (UE) 2017/900 se abrogă.

            Articolul 4
            Grupul de lucru pentru Regatul Unit este prezidat de președinția semestrială.

            Articolul 5
            Prin derogare de la dispozițiile privind prezidarea prevăzute la articolul 4, Grupul de lucru pentru Regatul Unit este prezidat de Secretariatul General al Consiliului până la 31 decembrie 2020.

            Articolul 6
            Măsurile referitoare la președinția Grupului de lucru pentru Regatul Unit sunt revizuite cel târziu până la 30 noiembrie 2020.

            Articolul 7
            Prezenta decizie intră în vigoare în ziua următoare datei la care tratatele încetează să se aplice Regatului Unit în temeiul articolului 50 articolul 3 din TUE.

            Prezenta decizie se publică în Jurnalul Oficial al Uniunii Europene.
            Adoptată la Bruxelles, 28 ianuarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  JO L 315, 2.12.2009, p. 50.

            (2)  Decizia (UE) 2017/900 a Consiliului din 22 mai 2017 privind instituirea Grupului de lucru ad-hoc pentru articolul 50 din TUE, prezidat de Secretariatul General al Consiliului (JO L 138, 25.5.2017, p. 138).

            (3)  JO C 384I, 12.11.2019, p. 1.


Decizia Comisiei din 16/03/2020 de declarare a unei concentrări compatibilă cu piaţa comună (Cazul COMP/M.9663 - VOSSLOH RAIL SERVICES / RHOMBERG SERSA RAIL HOLDING / VOSSLOH RAIL MAINTENANCE (RAILWAY SWITCHES REPAIR AND MAINTENANCE)) în temeiul Regulamentului (CE) nr. 139/2004 al Consiliului (Numai textul în limba germană este autentic.)


title: Decizia (UE) 2020/462 a Consiliului din 20 februarie 2020 privind poziția care urmează să fie adoptată în numele Uniunii Europene în cadrul Comitetului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, cu privire la schimbul de informații în vederea evaluării impactului acordului sub forma unui schimb de scrisori de modificare a acordului menționat

text:
                  31.3.2020

                  RO

                  Jurnalul Oficial al Uniunii Europene

                  L 99/13

         DECIZIA (UE) 2020/462 A CONSILIULUI
         din 20 februarie 2020
         privind poziția care urmează să fie adoptată în numele Uniunii Europene în cadrul Comitetului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, cu privire la schimbul de informații în vederea evaluării impactului acordului sub forma unui schimb de scrisori de modificare a acordului menționat
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (3) primul paragraf și articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul euro-mediteraneean de instituire a unei asocieri între Comunitățile Europene și statele membrea ale acestora, pe de o parte, și Regatul Maroc, pe de altă parte (1) (denumit în continuare „acordul de asociere”), a fost încheiat în numele Uniunii prin Decizia 2000/204/CE, CECO a Consiliului și a Comisiei (2) și a intrat în vigoare la 1 martie 2000.

                     (2)

                     Prin Decizia (UE) 2019/217 (3) a sa, Consiliul a aprobat încheierea Acordului sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și nr. 4 la acordul de asociere (4) (denumit în continuare „acordul de modificare”), scopul fiind acela de a extinde preferințele tarifare prevăzute în acordul de asociere la produsele originare din Sahara Occidentală.

                     (3)

                     În conformitate cu articolul 81 din acordul de asociere, a fost instituit un Comitet de asociere, care este responsabil de gestionarea acordului de asociere. În temeiul articolului 83 din acordul de asociere menționat, Comitetul de asociere are competența de a lua decizii privind gestionarea acordului de asociere, precum și în domenii în care Consiliul i-a delegat competențele sale.

                     (4)

                     Comitetul de asociere, cel târziu la două luni după intrarea în vigoare a acordului de modificare, trebuie să adopte o decizie privind modalitățile de evaluare a impactului acordului de modificare, în special în ceea ce privește dezvoltarea durabilă, mai ales privind beneficiile pentru populațiile în cauză și exploatarea resurselor naturale ale Saharei Occidentale.

                     (5)

                     Este oportun să se stabilească poziția care urmează să fie adoptată, în numele Uniunii, în cadrul Comitetului de asociere, întrucât decizia avută în vedere are caracter obligatoriu pentru Uniune.

                     (6)

                     Pentru a asigura monitorizarea efectelor acordului de modificare asupra populațiilor în cauză și asupra exploatării resurselor naturale ale teritoriilor în cauză, acordul de modificare prevede în mod explicit un cadru și o procedură adecvate care să permită părților să evalueze, pe baza unui schimb periodic de informații, impactul acestuia în timpul implementării sale. Uniunea și Regatul Maroc au convenit să facă schimb reciproc de informații cel puțin o dată pe an în cadrul Comitetului de asociere. Ar trebui, așadar, stabilite modalitățile specifice ale acestui exercițiu de evaluare în vederea adoptării lor de către Comitetul de asociere.

                     (7)

                     Obiectul schimbului de informații corespunde obiectului raportului din 11 iunie 2018 întocmit de serviciile Comisiei împreună cu Serviciul European de Acțiune Externă privind avantajele extinderii preferințelor tarifare la produsele originare din Sahara Occidentală pentru populația din Sahara Occidentală și privind consultarea acestei populații.

                     (8)

                     În ceea ce privește impactul asupra economiei teritoriului, informațiile disponibile până în prezent privesc, în principal, agricultura și pescuitul, dar preferințele se referă la toate produsele; prin urmare, datele care urmează să facă obiectul schimbului vor putea evolua în funcție de evoluția activității în Sahara Occidentală. În plus, schimbul de informații nu se axează exclusiv pe aspectele economice (beneficii în sens strict), ci trebuie să permită o evaluare mai amplă, care să includă aspecte precum dezvoltarea durabilă și impactul asupra exploatării resurselor naturale.

                     (9)

                     De asemenea, Regatul Maroc a acceptat să instituie, separat, un mecanism de colectare a datelor statistice privind exporturile de produse originare din Sahara Occidentală către Uniune, date care vor fi puse lunar la dispoziția Comisiei și a serviciilor vamale ale statelor membre.

                     (10)

                     Regatul Maroc va putea să solicite Uniunii informații privind producția și comerțul cu categorii specifice de produse care prezintă interes pentru Regatul Maroc, pe baza sistemelor de informații existente,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul reuniunii Comitetului de asociere UE-Regatul Maroc instituit în temeiul articolului 81 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, se bazează pe proiectul de decizie a Comitetului de asociere menționat, care este atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 20 februarie 2020.

                  Pentru Consiliu

                  Președintele

               B. DIVJAK

            (1)  JO L 70, 18.3.2000, p. 2.

            (2)  Decizia 2000/204/CE, CECO a Consiliului și a Comisiei din 26 ianuarie 2000 privind încheierea Acordului euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte (JO L 70, 18.3.2000, p. 1).

            (3)  Decizia (UE) 2019/217 a Consiliului din 28 ianuarie 2019 privind încheierea Acordului sub forma unui schimb de scrisori între Uniunea Europeană și Regatul Maroc cu privire la modificarea protocoalelor nr. 1 și 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (JO L 34, 6.2.2019, p. 1).

            (4)  JO L 34, 6.2.2019, p. 4.

            PROIECT DE
            DECIZIE nr. ../…..
            A COMITETULUI DE ASOCIERE UE- REGATUL MAROC
            din ...
            privind schimbul de informații dintre Uniunea Europeană și Regatul Maroc în vederea evaluării impactului acordului sub forma unui schimb de scrisori privind modificarea protocoalelor nr. 1 și nr. 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte
            COMITETUL DE ASOCIERE UE- REGATUL MAROC,
            având în vedere Acordul euro-mediteraneean din 26 februarie 1996 de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte și în special articolul 83,
            având în vedere Acordul sub forma unui schimb de scrisori dintre Uniunea Europeană și Regatul Maroc din 25 octombrie 2018 cu privire la modificarea protocoalelor nr. 1 și nr. 4 la Acordul euro‐mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte,
            întrucât:

                        (1)

                        Acordul sub forma unui schimb de scrisori dintre Uniunea Europeană și Regatul Maroc cu privire la modificarea protocoalelor nr. 1 și nr. 4 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (denumit în continuare „acordul sub forma unui schimb de scrisori”) a intrat în vigoare la 19 iulie 2019.

                        (2)

                        Acordul sub forma unui schimb de scrisori a fost încheiat fără a aduce atingere poziției Uniunii Europene cu privire la statutul Saharei Occidentale și poziției Regatului Maroc cu privire la regiunea respectivă.

                        (3)

                        Prin acordul sub forma unui schimb de scrisori, produsele originare din Sahara Occidentală care sunt supuse controlului autorităților vamale din Regatul Maroc beneficiază de aceleași preferințe comerciale ca cele acordate de Uniunea Europeană produselor vizate de Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă part (denumit în continuare „acordul de asociere”).

                        (4)

                        În spirit de parteneriat și pentru a permite părților să evalueze impactul acordului sub forma unui schimb de scrisori, în special asupra dezvoltării durabile, mai ales în ceea ce privește beneficiile pentru populațiile în cauză și exploatarea resurselor naturale ale teritoriilor în cauză, Uniunea Europeană și Regatul Maroc au convenit să facă schimb de informații în cadrul Comitetului de asociere, cel puțin o dată pe an.

                        (5)

                        Modalitățile specifice ale acestui exercițiu de evaluare trebuie să fie adoptate de către Comitetul de asociere,

                  ADOPTĂ PREZENTA DECIZIE:

               Articolul 1

                  (1)   Într-un spirit de parteneriat și pentru a permite părților să evalueze impactul acordului sub forma unui schimb de scrisori în cursul aplicării lui din perspectiva dezvoltării durabile, Uniunea Europeană și Regatul Maroc au convenit să facă schimb de informații anual.

                  (2)   Uniunea Europeană și Regatul Maroc fac schimb de informații considerate relevante în ceea ce privește principalele sectoare de activitate vizate, precum și de informații statistice, economice, sociale și de mediu, în special cu privire la beneficiile acordului sub forma unui schimb de scrisori pentru populațiile în cauză și exploatarea resurselor naturale ale teritoriilor în cauză. O listă de informații relevante se găsește în anexa la prezenta decizie.
                  Acest schimb va avea loc pe baza unei comunicări scrise, transmise în prealabil, cel târziu la sfârșitul lunii martie a fiecărui an; această comunicare poate fi urmată de solicitări de clarificare și de întrebări suplimentare legate de temele stabilite de prezenta decizie. Răspunsurile vor fi comunicate cel târziu la sfârșitul lunii iunie a fiecărui an.

                  (3)   Părțile au convenit de asemenea, într-un spirit de parteneriat și pentru a permite părților să evalueze impactul acordului sub forma unui schimb de scrisori, asupra faptului că Regatul Maroc poate solicita Uniunii Europene informații privind producția și comerțul cu categorii de produse specifice care prezintă un interes special pentru Regatul Maroc, pe baza sistemelor de informații care există deja.
                  În acest scop, Regatul Maroc transmite cererea sa în scris Uniunii Europene cel târziu la sfârșitul lunii martie a fiecărui an; această comunicare poate fi urmată de solicitări de clarificare și de întrebări suplimentare. Răspunsurile vor fi comunicate cel târziu la sfârșitul lunii iunie a fiecărui an.

                  (4)   Părțile vor lua act de aceste schimburi, în cadrul Comitetului de asociere, o dată pe an.

                  (5)   Procesul-verbal care cuprinde concluziile Comitetului de asociere trebuie aprobat de către părți în luna următoare celei în care are loc reuniunea.

               Articolul 2
               Anexa face parte integrantă din prezenta decizie.

               Articolul 3
               Prezenta decizie intră în vigoare la data adoptării.

               Adoptată la ...., la ... 2020

                     Pentru Comitetul de asociere UE-Regatul Maroc

            ANEXĂ
            INFORMAȚII RELEVANTE ÎN CADRUL SCHIMBULUI DE INFORMAȚII PREVĂZUT DE ACORDUL SUB FORMA UNUI SCHIMB DE SCRISORI
            Informațiile care fac obiectul schimbului de informații trebuie să permită actualizarea raportului întocmit de serviciile Comisiei împreună cu Serviciul European de Acțiune Externă (SEAE) la 11 iunie 2018 (1). Schimbul de informații trebuie, așadar, să cuprindă informații detaliate permițând evaluarea impactului acordului sub forma unui schimb de scrisori în cursul aplicării sale, inclusiv informații generale referitoare la teritoriile și la populațiile în cauză. Aceste informații sunt destinate exclusiv evaluării și actualizării raportului respectiv de către serviciile Comisiei și SEAE. Cu titlu orientativ, informațiile relevante sunt următoarele:

                        1.

                        Informațiile furnizate de Regatul Maroc

                                    (a)

                                    Informații generale:

                                                *

                                                Statistici socio-economice și de mediu.

                                    (b)

                                    Informații referitoare la principalele sectoare economice exportatoare:

                                                *

                                                producția pe tip de produs;

                                                *

                                                suprafețe exploatate și volume recoltate;

                                                *

                                                exporturi către Uniunea Europeană ca volum și valoare;

                                                *

                                                activitățile economice ale operatorilor locali din sectoarele vizate de acordul sub forma unui schimb de scrisori și locurile de muncă generate;

                                                *

                                                gestionarea durabilă a resurselor;

                                                *

                                                unități de producție.

                        2.

                        Informațiile furnizate de UE:
                        Informații privind comerțul cu produse exportate către Regatul Maroc în funcție de codul vamal, volumul și valoarea produsului și, dacă sunt disponibile, privind producția de produse specifice.

                        3.

                        Alte informații relevante:
                        Astfel cum se precizează în corespondența dintre Comisia Europeană și Misiunea Regatului Maroc pe lângă Uniunea Europeană din 6 decembrie 2018, Regatul Maroc instituie un mecanism de colectare a informațiilor privind exporturile care fac obiectul acordului de asociere, astfel cum a fost modificat prin schimbul de scrisori, care va furniza sistematic și periodic și va pune la dispoziție lunar date precise, care ar trebui să permită Uniunii Europene să dispună de informații transparente și fiabile cu privire la originea acestor exporturi către Uniune, pe regiuni (2). Comisia Europeană va avea acces direct la datele respective pe care le va comunica autorităților vamale ale statelor membre ale Uniunii Europene.
                        La rândul său, Regatul Maroc va avea la dispoziție informații statistice transparente și fiabile cu privire la exporturile Uniunii Europene către Regatul Maroc.

               (1)  „Raport privind avantajele extinderii preferințelor tarifare la produsele originare din Sahara Occidentală pentru populația din Sahara Occidentală și privind consultarea acestei populații”, din 11 iunie 2018 (SWD (2018) 346 final).

               (2)  NB: acest mecanism este operațional din data de 1 octombrie 2019.


title: Decizia (UE) 2020/848 a Consiliului din 16 iunie 2020 privind poziția care trebuie adoptată în numele Uniunii Europene, în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerile de cinci noi regulamente ONU referitoare la siguranță, la emisii și la automatizare în domeniul autovehiculelor

text:
                  19.6.2020

                  RO

                  Jurnalul Oficial al Uniunii Europene

                  L 196/5

         DECIZIA (UE) 2020/848 A CONSILIULUI
         din 16 iunie 2020
         privind poziția care trebuie adoptată în numele Uniunii Europene, în cadrul Forumului mondial pentru armonizarea regulamentelor privind vehiculele al Comisiei Economice pentru Europa a Organizației Națiunilor Unite, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerile de cinci noi regulamente ONU referitoare la siguranță, la emisii și la automatizare în domeniul autovehiculelor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective (denumit în continuare „Acordul revizuit din 1958”). Acordul revizuit din 1958 a intrat în vigoare la 24 martie 1998.

                     (2)

                     Prin Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”). Acordul paralel a intrat în vigoare la 15 februarie 2000.

                     (3)

                     Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele adoptate în temeiul Acordului revizuit din 1958 („regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele ONU au fost încorporate din ce în ce mai mult în legislația Uniunii.

                     (4)

                     În temeiul articolului 1 din Acordul revizuit din 1958 și al articolului 6 din Acordul paralel, Forumul mondial CEE-ONU pentru armonizarea regulamentelor privind vehiculele (WP.29 al CEE-ONU) poate adopta propuneri de amendamente la regulamentele ONU, la regulamentele tehnice mondiale ONU (RTM ONU) și la rezoluțiile ONU, precum și propuneri de noi regulamente ONU, RTM ONU și rezoluții ONU privind omologarea vehiculelor. În plus, în temeiul respectivelor dispoziții, WP.29 al CEE-ONU poate adopta propuneri de autorizații pentru elaborarea de amendamente la RTM ONU și propuneri de prelungire a mandatelor pentru RTM ONU.

                     (5)

                     Este posibil ca, în cadrul celei de a 181-a sesiuni ale sale care urmează să aibă loc la 23 iunie 2020, WP.29 al CEE-ONU să adopte propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, propunerea de nou regulament ONU referitor la omologarea vehiculelor în ceea ce privește integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare, propunerea de nou regulament ONU privind procedura de încercare pentru vehiculele ușoare armonizată la nivel mondial, precum și un amendament la regulamentul respectiv, propunerea de nou regulament ONU privind dispozițiile uniforme referitoare la omologarea vehiculelor în ceea ce privește securitatea cibernetică și sistemul de gestionare a securității cibernetice, propunerea de nou regulament ONU privind dispozițiile uniforme referitoare la omologarea vehiculelor în ceea ce privește actualizarea software-ului și sistemul de gestionare a actualizării software-ului, propunerea de nou regulament ONU privind dispozițiile uniforme referitoare la omologarea vehiculelor în ceea ce privește sistemul automatizat de menținere a benzii de circulație, propunerile de amendamente la RTM ONU nr. 3, 6, 7, 16 și 19, precum și propunerea de amendamente la Rezoluția consolidată R.E.3 privind construcția vehiculelor. În plus, WP.29 al CEE-ONU urmează să adopte propunerea de prelungire a mandatului pentru RTM ONU nr. 9 și propunerea de autorizații pentru elaborarea unui amendament la RTM ONU nr. 8 și pentru elaborarea unui nou RTM ONU privind durabilitatea bateriilor integrate în vehicule.

                     (6)

                     Este necesar să se stabilească poziția care urmează să fie adoptată în numele Uniunii în cadrul WP.29 al CEE-ONU în ceea ce privește adoptarea propunerilor respective, deoarece regulamentele ONU vor fi obligatorii pentru Uniune și, împreună cu RTM ONU și cu Rezoluția consolidată R.E.3, pot influența în mod decisiv conținutul legislației Uniunii în domeniul omologării de tip a vehiculelor.

                     (7)

                     Având în vedere experiența acumulată și evoluțiile tehnice, este necesară modificarea sau completarea cerințelor referitoare la anumite elemente sau aspecte cuprinse în Regulamentele ONU nr. 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, precum și în Rezoluția consolidată R.E.3.

                     (8)

                     În plus, anumite dispoziții din RTM ONU nr. 3, 6, 7, 16 și 19 ar trebui modificate.

                     (9)

                     Regulamentul ONU nr. 13 ar trebui corectat, cu toate că modificările se referă numai la versiunea în limba rusă.

                     (10)

                     Pentru a permite progresul tehnic și pentru a îmbunătăți siguranța vehiculelor și încercările privind emisiile, ar trebui adoptate cinci noi regulamente ONU privind integritatea sistemului de alimentare cu combustibil și siguranța grupului motopropulsor electric în cazul unei coliziuni posterioare, privind procedura de încercare pentru vehiculele ușoare armonizată la nivel mondial, privind securitatea cibernetică și sistemul de gestionare a securității cibernetice, privind actualizarea software-ului și sistemul de gestionare a actualizării software-ului și privind sistemul automatizat de menținere a benzii de circulație. În paralel, ar trebui adoptat un amendament la noul regulament ONU privind procedura de încercare pentru vehiculele ușoare armonizată la nivel mondial, deoarece acest lucru va permite separat o recunoaștere reciprocă deplină pentru părțile contractante care optează să aplice noi cerințe ce depășesc seria inițială 00 de cerințe a regulamentului, acesta referindu-se numai la cerințele regionale.

                     (11)

                     Pentru a se permite dezvoltarea în continuare a cerințelor tehnice, ar trebui adoptate propunerile de prelungire a mandatului pentru RTM ONU nr. 9 și de autorizare a elaborării unui amendament la RTM ONU nr. 8, precum și a unui nou RTM ONU privind durabilitatea bateriilor integrate în vehicule, pe baza solicitărilor părților contractante la CEE-ONU care sponsorizează activitatea privind RTM ONU sau ale organismelor subsidiare specializate ale WP.29 al CEE-ONU.

                     (12)

                     La 27 februarie 2020, Consiliul a adoptat Decizia (UE) 2020/287 (4) referitoare la poziția care urma să fie adoptată în ceea ce privește RTM ONU nr. 3, 6 și 16 în cadrul celei de a 180-a sesiuni a WP.29 al CEE-ONU, care a avut loc între 10 și 12 martie 2020. Cu toate acestea, WP.29 nu a fost în măsură să voteze în cadrul acelei sesiuni și a decis să prezinte din nou propunerile spre a fi votate în cadrul sesiunii din iunie,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul celei de a 181-a sesiuni a Forumului mondial CEE-ONU pentru armonizarea regulamentelor privind vehiculele care va avea loc la 23 iunie 2020, în ceea ce privește propunerile de amendamente la Regulamentele ONU nr. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 și 152, în ceea ce privește propunerile de amendamente la Regulamentele tehnice mondiale nr. 3, 6, 7, 16 și 19, în ceea ce privește propunerea de amendamente la Rezoluția consolidată R.E.3 și în ceea ce privește propunerile de cinci noi regulamente ONU referitoare la siguranță, la emisii și la automatizare în domeniul autovehiculelor (5) este de a vota în favoarea propunerilor respective.

            Articolul 2
            Prezenta decizie intră în vigoare la data adoptării.

            Adoptată la Bruxelles, 16 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

            (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

            (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

            (4)  Decizia (UE) 2020/287 a Consiliului din 27 februarie 2020 privind poziția care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 și 152, în ceea ce privește propunerile de amendamente la Regulamentele tehnice mondiale nr. 3, 6 și 16, în ceea ce privește propunerea de amendamente la Rezoluția consolidată R.E.5 și în ceea ce privește propunerile de autorizații pentru elaborarea unui amendament la RTM nr. 6 și pentru elaborarea unui nou RTM privind determinarea puterii vehiculelor electrice (JO L 62, 2.3.2020, p. 26).

            (5)  A se vedea documentul ST 8471/20 la adresa http://register.consilium.europa.eu


Decizia Comisiei din 02/06/2020 de declarare a unei concentrări compatibilă cu piaţa comună (Cazul COMP/M.9834 - IRPC / JPP / MYTEX) în temeiul Regulamentului (CE) nr. 139/2004 al Consiliului (Numai textul în limba engleză este autentic.)